Lučkarju se je pol ure pred koncertom uničil osvetljevalni sistem. Pomagajte mu ga popraviti!

Najprej se mu je podrl sistem premikanja laserjev. Usmerite jih, da bo osvetljeval oba dela odra!

Ko vam to uspe, morate lučkam dodati še barve. Da vidite koncept lučk, vstavite pripravljeno steklo, na katerem je vzorec z lepilnim trakom, in dve polarizacijski foliji v režo, kjer se je ob uspešni rešitvi laserjev prižgala bela luč. Lučkar potrebuje tri barve: zeleno, modro in vijolično. Za vsako doseženo barvo se bo zasvetila LED dioda.

Ko vam uspe dobiti vse tri barve bo začela LED dioda utripati. Tako ste odklenili sef.

Na voljo imate stekleno palčko, dve prizmi, ogledalce, dve polarizacijski foliji, stekelca in lepilni trak.

Veliko sreče! Lučkar računa na vas!